CELEX: 32019R0387
Language: mt
Date: 2019-03-11 00:00:00
Title: Regolament ta' Implimentazzjoni tal-Kummissjoni (UE) 2019/387 tal-11 ta' Marzu 2019 li jawtorizza estensjoni tal-użu taż-żejt tas-Schizochytrium sp. (ATCC PTA-9695) bħala ikel ġdid u l-bidla tad-denominazzjoni u tar-rekwiżit tat-tikkettar speċifiku taż-żejt tas-Schizochytrium sp. (ATCC PTA-9695) skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470 (Test b'rilevanza għaż-ŻEE.)

12.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 70/17
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/387
         tal-11 ta' Marzu 2019
         li jawtorizza estensjoni tal-użu taż-żejt tas-Schizochytrium sp. (ATCC PTA-9695) bħala ikel ġdid u l-bidla tad-denominazzjoni u tar-rekwiżit tat-tikkettar speċifiku taż-żejt tas-Schizochytrium sp. (ATCC PTA-9695) skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b'mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li l-ikel il-ġdid awtorizzat u mniżżel fil-lista tal-Unjoni biss jista' jitqiegħed fis-suq fl-Unjoni.
                  
               
                     (2)
                  
                  
                     Skont l-Artikolu 8 tar-Regolament (UE) 2015/2283, ġie adottat ir-Regolament ta' Implimentazzjoni tal-Kummissjoni (UE) 2017/2470 (2) li jistabbilixxi lista tal-Unjoni tal-ikel ġdid awtorizzat.
                  
               
                     (3)
                  
                  
                     Skont l-Artikolu 12 tar-Regolament (UE) 2015/2283, il-Kummissjoni għandha tiddeċiedi dwar l-awtorizzazzjoni u t-tqegħid fis-suq tal-Unjoni ta' ikel ġdid u dwar l-aġġornament tal-lista tal-Unjoni.
                  
               
                     (4)
                  
                  
                     Id-Deċiżjoni ta' Implimentazzjoni tal-Kummissjoni (UE) 2015/545 (3) awtorizzat, skont ir-Regolament (KE) Nru 258/97 tal-Parlament Ewropew u tal-Kunsill (4), it-tqegħid fis-suq tal-Unjoni taż-żejt tal-mikroalga Schizochytrium sp. (ATCC PTA-9695) bħala ikel ġdid biex jintuża f'għadd ta' oġġetti tal-ikel.
                  
               
                     (5)
                  
                  
                     Ir-Regolament ta' Implimentazzjoni tal-Kummissjoni (UE) 2018/1032 (5) estenda l-awtorizzazzjoni taż-żejt tal-mikroalga Schizochytrium sp. (T18) bħala ikel ġdid skont ir-Regolament (UE) 2015/2283 għall-purees tal-frott u tal-ħxejjex.
                  
               
                     (6)
                  
                  
                     Fl-10 ta' Settembru 2018, il-kumpanija DSM Nutritional Products Europe għamlet talba lill-Kummissjoni biex tibdel il-kundizzjonijiet tal-użu tal-ikel il-ġdid, iż-żejt tas-Schizochytrium sp. (ATCC PTA-9695), skont it-tifsira tal-Artikolu 10(1) tar-Regolament (UE) 2015/2283. L-applikazzjoni talbet li testendi l-użu taż-żejt tas-Schizochytrium sp. (ATCC PTA-9695) għall-purees tal-frott u tal-ħxejjex.
                  
               
                     (7)
                  
                  
                     L-estensjoni proposta tal-użu tal-ikel il-ġdid ma tibdilx il-kunsiderazzjonijiet tas-sikurezza li appoġġjaw l-awtorizzazzjoni għall-estensjoni tal-użu taż-żejt tas-Schizochytrium sp. (T18) għall-purees tal-frott u tal-ħxejjex li ta r-Regolament ta' Implimentazzjoni (UE) 2018/1032 u ma toħloq l-ebda tħassib dwar is-sikurezza. Fid-dawl ta' dawn il-kunsiderazzjonijiet, l-estensjoni tal-użu proposta tikkonforma mal-Artikolu 12(1) tar-Regolament (UE) 2015/2283.
                  
               
                     (8)
                  
                  
                     Fl-10 ta' Settembru 2018, il-kumpanija DSM Nutritional Products Europe għamlet talba lill-Kummissjoni wkoll biex tibdel id-denominazzjoni u r-rekwiżit tat-tikkettar speċifiku taż-żejt tas-Schizochytrium sp. (ATCC PTA-9695) skont it-tifsira tal-Artikolu 10(1) tar-Regolament (UE) 2015/2283. L-applikazzjoni titlob li l-indikazzjoni tar-razza “(ATCC PTA 9695)” titħassar mid-denominazzjoni tal-ikel il-ġdid kif elenkat fil-lista tal-Unjoni u mit-tikkettar tal-oġġetti tal-ikel li fihom dan l-ikel.
                  
               
                     (9)
                  
                  
                     L-Applikant jikkunsidra li t-tibdil tad-denominazzjoni u tar-rekwiżiti tat-tikkettar taż-żejt tas-Schizochytrium sp. (ATCC PTA-9695) huwa meħtieġ minħabba li l-indikazzjoni tar-razza “(ATCC PTA-9695)” fuq it-tikketti tal-ikel li fih iż-żejt tas-Schizochytrium sp. (ATCC PTA-9695) la tinftiehem mill-konsumaturi u lanqas ma hi rilevanti għalihom.
                  
               
                     (10)
                  
                  
                     Hemm erbat iżjut tas-Schizochytrium sp. li attwalment huma awtorizzati u mniżżlin fil-lista tal-Unjoni tal-ikel il-ġdid. Madankollu, iż-żejt tas-Schizochytrium sp. (ATCC PTA-9695) huwa l-uniku wieħed li għalih trid tissemma r-razza fuq it-tikketta. Għalhekk, it-tibdil tad-denominazzjoni u tat-tikkettar taż-żejt tas-Schizochytrium sp. (ATCC PTA-9695) se jiżgura l-konsistenza fid-denominazzjoni u fit-tikkettar taż-żjut kollha tas-Schizochytrium sp. awtorizzati bħala ikel ġdid mingħajr ma jkollu impatt negattiv fuq saħħet il-bniedem u fuq l-interessi tal-konsumaturi.
                  
               
                     (11)
                  
                  
                     Minħabba t-tneħħija tal-indikazzjoni tar-razza “(ATCC PTA-9695)” mid-denominazzjoni tal-ikel il-ġdid u t-tneħħija tar-rekwiżit tat-tikkettar speċifiku għaż-żejt tas-Schizochytrium sp. (ATCC PTA-9695), jenħtieġ li fl-ispeċifikazzjonijiet jiġi inkluż il-kliem “(ATCC PTA-9695)”, għaliex dan huwa meħtieġ biex l-ikel il-ġdid jiġi identifikat sew. Għalhekk, jenħtieġ li l-ispeċifikazzjonijiet tal-entrata “żejt tas-Schizochytrium (ATCC PTA-9695)” fit-Tabella 2 tal-Anness tar-Regolament ta' Implimentazzjoni (UE) 2017/2470 jiġu emendati skont dan.
                  
               
                     (12)
                  
                  
                     Il-Kummissjoni ma talbitx l-opinjoni tal-Awtorità Ewropea dwar is-Sigurtà fl-Ikel skont l-Artikolu 10(3) tar-Regolament (UE) 2015/2283, billi estensjoni tal-użu taż-żejt tas-Schizochytrium sp. (ATCC PTA-9695), it-tibdil tad-denominazzjoni u t-tibdil tar-rekwiżit tat-tikkettar speċifiku għaż-żejt tas-Schizochytrium sp. (ATCC PTA-9695) u l-aġġornament sussegwenti tal-lista tal-Unjoni ma għandhomx jaffettwaw is-saħħa tal-bniedem.
                  
               
                     (13)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            
               1.   L-entrata fil-lista tal-Unjoni ta' ikel ġdid awtorizzat stabbilita fir-Regolament ta' Implimentazzjoni (UE) 2017/2470, li tirreferi għas-sustanza żejt tas-Schizochytrium (ATCC PTA-9695) għandha tiġi emendata kif speċifikat fl-Anness ta' dan ir-Regolament.
            
            
               2.   L-entrata fil-lista tal-Unjoni msemmija fil-paragrafu 1 għandha tinkludi l-kundizzjonijiet tal-użu u r-rekwiżiti tat-tikkettar stabbiliti fl-Anness ta' dan ir-Regolament.
            
         
         
            Artikolu 2
            L-Anness tar-Regolament ta' Implimentazzjoni (UE) 2017/2470 huwa emendat skont l-Anness ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Deċiżjoni ta' Implimentazzjoni tal-Kummissjoni (UE) 2015/545 tal-31 ta' Marzu 2015 li tawtorizza t-tqegħid fis-suq taż-żejt tal-mikroalga Schizochytrium sp. (ATCC PTA-9695) bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 90, 2.4.2015, p. 7).
         
            (4)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti ġodda tal-ikel (ĠU L 43, 14.2.1997, p. 1).
         
            (5)  Ir-Regolament ta' Implimentazzjoni tal-Kummissjoni (UE) 2018/1032 tal-20 ta' Lulju 2018 li jawtorizza l-estensjoni tal-użu tal-mikroalga Schizochytrium sp. bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470 (ĠU L 185, 23.7.2018, p. 9).
      
      
         
            ANNESS
            L-Anness tar-Regolament ta' Implimentazzjoni (UE) 2017/2470 huwa emendat kif ġej:
            
                        (1)
                     
                     
                        L-entrata għaż-“Żejt tas-Schizochytrium (ATCC PTA-9695)” fit-Tabella 1 (Ikel ġdid awtorizzat) hija sostitwita b'dan li ġej:
                        
                                    L-ikel il-ġdid awtorizzat
                                 
                                 
                                    Il-kundizzjonijiet li fihom jista' jintuża l-ikel il-ġdid
                                 
                                 
                                    Rekwiżiti tat-tikkettar speċifiċi oħrajn
                                 
                                 
                                    Rekwiżiti oħrajn
                                 
                              
                                    “Żejt tas-
                                       
                                          Schizochytrium
                                       
                                       sp. (ATCC PTA-9695)
                                    
                                 
                                 
                                    
                                       Kategorija tal-ikel speċifikat
                                    
                                 
                                 
                                    
                                       Livelli massimi ta' aċidu dokosaeżaenojku
                                    
                                 
                                 
                                    Id-denominazzjoni tal-ikel ġdid fuq it-tikkettar tal-oġġetti tal-ikel li fihom minn dan l-ikel għandha tkun “Żejt tal-mikroalgi Schizochytrium sp.””
                                 
                                 
                                     
                                 
                              
                                    Prodotti magħmulin mill-ħalib ħlief xarbiet magħmulin mill-ħalib
                                 
                                 
                                    200 mg/100 g jew għall-prodotti tal-ġobon 600 mg/100 g
                                 
                              
                                    Analogi ta' prodotti tal-ħalib ħlief xarbiet
                                 
                                 
                                    200 mg/100 g jew għall-analogi tal-prodotti tal-ġobon 600 mg/100 g
                                 
                              
                                    Xaħmiet li jiddelku u taħwir tal-ikel
                                 
                                 
                                    600 mg/100 g
                                 
                              
                                    Ċereali għall-kolazzjon
                                 
                                 
                                    500 mg/100 g
                                 
                              
                                    Supplimenti tal-Ikel kif iddefiniti fid-Direttiva 2002/46/KE
                                 
                                 
                                    250 mg DHA kuljum għall-popolazzjoni ġenerali
                                 
                              
                                    450 mg DHA kuljum għan-nisa tqal u li jkunu qegħdin ireddgħu
                                 
                              
                                    Sostitut tad-dieta kollha għall-kontroll tal-piż kif iddefinit fir-Regolament (UE) Nru 609/2013 u sostituti ta' ikliet għall-kontroll tal-piż
                                 
                                 
                                    250 mg/ikla
                                 
                              
                                    Xarbiet magħmulin mill-ħalib u prodotti simili maħsuba għat-tfal żgħar
                                 
                                 
                                    200 mg/100 g
                                 
                              
                                    Ikel maħsub biex jagħmel tajjeb għall-użu ta' sforz muskolari qawwi, speċjalment għall-isportivi
                                 
                              
                                    Ikel li fuqu jkollu dikjarazzjonijet tan-nuqqas jew tal-preżenza mnaqqsa tal-glutina skont ir-rekwiżiti tar-Regolament ta' Implimentazzjoni tal-Kummissjoni (UE) Nru 828/2014
                                 
                              
                                    Ikel għal skopijiet mediċi speċjali kif iddefinit fir-Regolament (UE) Nru 609/2013
                                 
                                 
                                    Skont ir-rekwiżiti nutrittivi partikolari tal-persuni li għalihom huma maħsuba l-prodotti
                                 
                              
                                    Prodotti tal-furnara (ħobżiet, bziezen u gallettini ħelwin)
                                 
                                 
                                    200 mg/100 g
                                 
                              
                                    Bars taċ-ċereali
                                 
                                 
                                    500 mg/100 g
                                 
                              
                                    Xaħam għat-tisjir
                                 
                                 
                                    360 mg/100 g
                                 
                              
                                    Xarbiet mhux alkoħoliċi (inklużi analogi ta' prodotti tal-ħalib u xarbiet magħmulin mill-ħalib)
                                 
                                 
                                    80 mg/100 ml
                                 
                              
                                    Formula tat-trabi u formula tal-prosegwiment kif iddefinit fir-Regolament (UE) Nru 609/2013
                                 
                                 
                                    Skont ir-Regolament (UE) Nru 609/2013
                                 
                              
                                    Ikel ipproċessat biċ-ċereali u ikel tat-trabi maħsub għat-trabi u għat-tfal żgħar kif iddefinit fir-Regolament (UE) Nru 609/2013
                                 
                                 
                                    200 mg/100 g
                                 
                                 
                                     
                                 
                              
                                    Purè tal-frott/tal-ħaxix
                                 
                                 
                                    100 mg/100 g
                                 
                              
                  
                        (2)
                     
                     
                        L-entrata għaż-“Żejt tas-Schizochytrium (ATCC PTA-9695)” fit-Tabella 2 (Speċifikazzjonijiet) hija sostitwita b'dan li ġej:
                        
                                    L-ikel il-ġdid awtorizzat
                                 
                                 
                                    Speċifikazzjoni
                                 
                              
                                    “Żejt tas-
                                       
                                          Schizochytrium
                                       
                                       sp. (ATCC PTA-9695)
                                    
                                 
                                 
                                    L-ikel il-ġdid jinkiseb mir-razza ATCC PTA-9695 tal-mikroalgi Schizochytrium sp.
                                    Valur tal-perossidu (PV): ≤ 5,0 meq/kg żejt
                                    Materjal insaponifikabbli: ≤ 3,5 %
                                    Aċidi xaħmin trans: ≤ 2,0 %
                                    Aċidi xaħmin liberi: ≤ 0,4 %
                                    Aċidu dokosapentaenojku (DPA) n-6: ≤ 7,5 %
                                    Kontenut ta' DHA: ≥ 35 %”